section_heading: Životopis
paragraph_text: Osnovnu školu završio je u Novalji, a Klasičnu gimnaziju u Pazinu. 1983. diplomirao je na Muzičkoj akademiji u Zagrebu („Zborsko praktično izvođenje“ kod prof. Vladimira Kranjčevića), stekao naziv "profesor glazbenog odgoja". U rujnu 1983. upisao je redovni studij Kompozicije na Hochschule für Musik und darstellende Kunst u Beču. 1987. diplomirao je, a 1989. magistrirao Kompoziciju kod prof. Ericha Urbannera u Beču. 1989. Znanstveno-nastavno vijeće Muzičke akademije u Zagrebu imenovalo ga je asistentom za teorijsko glazbene predmete. Studentima Glazbene pedagogije predavao je na Pedagoškom fakultetu u Puli do 1991. godine.